An kebe mutane a arewacin Saliyo saboda Ebola | Labarai | DW | 14.09.2015
An kebe mutane a arewacin Saliyo saboda Ebola
Daruruwan mutane ne aka tantance su a yayin da cutar Ebola ta sake bulla a arewacin kasar Saliyo.
Rahotanni da ke futowa daga kasar Saliyo na nuni da cewar daruruwan mutane ne jami'an lafiyar kasar suka tantance a arewacin kasar sakamakon bullar cutar Ebola a jikin wata yarinya 'yar shekaru 16 a duniya, da ta rigamu gidan gaskiya a wani abu da ake ganin cutar na da alaka musayar cuttutukan jima'i.
A yayin da yake ganawa da manema labarai a birnin Freetown Emmanuel Conteth wanda ke zama shugaban cibiyar kula da masu cutar Ebolan a lardin Bombali na Saliyo, ya ce mutane 690 da ke zaune a kauyen da yarinyar ta mutu za a kwashe su daga cikin jama'a har na tsawon makonni uku don samun tantancewa.
Kana kuma tuni aka kwashi wasu mutane bakwai da ta yi mu'amala da su zuwa cibiyar tantance cutar Ebolan da aka kebe domin duba masu dauke da kwayar cutar.
Kasar Saliyo dai na daya daga cikin kasashen da cutar Ebola ta yi wa ta'adi a inda daruruwan mutane suka mutu sakamakon cutar da har yanzu ake lalubar maganinta.
Rahotanni masu dangantaka Ebola, Saliyo
Muhimman kalmomi Ebola, Saliyo, Free town, Emamanuel Conteth
Permalink http://p.dw.com/p/1GWST
Aski ya zo gaban goshi a zaben Saliyo 06.03.2018
Yayin da aski ke zuwa gaban goshi dangane da siyasa a kasar Saliyo, kawunan 'yan siyasa na daukar zafi. A ranar Larabar nan ce ake sa ran al'umar kasar za su kada kuriar zaben shugaban kasa.
Zaben shugaban kasa a Saliyo 07.03.2018
Masu zabe a kasar Saliyo sun fara kada kuri'a a wannan Laraba don zaben sabon shugaban da zai jagoranci kasar na wani sabon wa'adin, bayan shudewar zamanin shugaba mai ci Ernest Bai Koroma.